stanford-oval/wikipedia huggingface dataset:
Monsit Khamsoi

| Monsit Khamsoi> มนต์สิทธิ์ คำสร้อย.Henkilötiedot |
| --- | --- |
Syntynyt: 30. huhtikuuta 1964 (ikä 60) Mukdahan, Thaimaa
Kansalaisuus:  thai
Ammatti:  näyttelijä, laulaja
Muusikko
Taiteilijanimi:  Buntueang Kaewseenuan
Aktiivisena:  1995-
Tyylilajit:  Luk thung 
Levy-yhtiöt:  Sure Entertainment 
  [ Muokkaa Wikidatassa ] [ ohje ]  
Monsit Khamsoi (thaiksi มนต์สิทธิ์ คำสร้อย, s. 30. huhtikuuta 1964 Thaimaa)  on thaimaalainen laulaja. Hän on laulaja elokuvissa "Jod Mai Phit Song", "Khai Kway Chuai Mae", "Sang Nang", "Ko Sam Phee", "Kluay", "Fak Phleng Tueng Ther".
Diskografia > Studioalbumit

1995 - "Khai Kwai Chuai Mae" (ขายควายช่วยแม่)
1996 - "Sang Nang" (สั่งนาง)
1997 - "Kid Tueng Jang Loey" (คิดถึงจังเลย)
1998 - "Ko Sam Phi" (โกสัมพี)
1999 - "Kam Lang Jai" (กำลังใจ)
2001 - "Dok Mai Hai Khoon" (ดอกไม้ให้คุณ)
2002 - "Pha Poo Tieang" (ผ้าปูเตียง)
2007 - "Rong Siea Hai Phoe" (ร้องเสียให้พอ)
Naftaleenisulfonihappo

Naftaleenisulfonihappo viittaa kahteen saman aineen isomeeriin:
1-naftaleenisulfonihappo
2-naftaleenisulfonihappo
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”naftaleenisulfonihappo”, voi hakea sivunnimihaulla, laajalla sivunnimihaulla tai tekstihaulla.
Myyrä (kirja)

| Myyrä |
| --- | --- |

Kirjailija:  Jari Tervo
Kansitaiteilija:  Tuula Mäkiä
Kieli:  suomi
Kustantaja:  WSOY
Julkaistu:  2004
Ulkoasu:  Kovakantinen
Sivumäärä:  543 (kovakantinen painos)
ISBN:  978-951-0-29394-2

Seuraava:  Ohrana
Löydä lisää kirjojaKirjallisuuden teemasivulta
Myyrä on suomalaisen kirjailija Jari Tervon vuonna 2004 julkaistu romaani. Teos kertoo Suojelupoliisin etsivän Jura Karhun tehtävästä paljastaa Suomen poliittisen johdon huipulla oleva vakooja eli myyrä.  Romaani on Suomen itsenäisyyden ajan poliittista historiaa käsittelevän trilogian ensimmäinen osa. Toinen ja kolmas osa ovat romaanit Ohrana (2006) ja Troikka (2008). Teos on julkaistu myös äänikirjana.
Myyrä oli ilmestyessään arvostelu- ja myyntimenestys. Kirja oli ehdolla vuoden 2004 Finlandia-palkinnon saajaksi. Palkinto myönnettiin kuitenkin Helena Sinervon teokselle Runoilijan talossa.
Morgan Lake

| Mitalit | Mitalit | Mitalit |  |
| --- | --- | --- | --- |
|  Morgan Lake vuonna 2014 |  Morgan Lake vuonna 2014 |  Morgan Lake vuonna 2014 |  |
Maa:   Englanti
Naisten yleisurheilu
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Hopeaa | Gold Coast 2018 | korkeushyppy |  |
Morgan Lake (s. 12. toukokuuta 1997 Reading, Englanti) on brittiläinen seitsenottelija ja korkeushyppääjä.
Lake voitti kultaa vuoden 2014 alle 20-vuotiaiden MM-kilpailuissa sekä seitsenottelussa pistein 6148 että korkeushypyssä tuloksella 193. Seuraavana vuonna hän voitti kultaa korkeushypyssä alle 20-vuotiaiden Euroopan-mestaruuskilpailuissa tuloksella 191.
Lake karsiutui korkeushypyn loppukilpailusta Zürichin EM-kilpailuissa 2014. Hän sijoittui Prahan EM-hallikilpailuissa 2015 viisiottelussa yhdeksänneksi. Saman vuoden Pekingin MM-kilpailuissa hän karsiutui korkeushypyn loppukilpailusta. Portlandin sisäratojen MM-kilpailuissa 2016 hän oli viisiottelussa seitsemäs. Hän keskeytti seitsenottelun Amsterdamin EM-kilpailuissa 2016 ja sijoittui korkeushypyssä kymmenenneksi Rio de Janeiron olympialaisissa. Seuraavana vuonna hän oli korkeushypyssä kahdeksas Belgradin EM-hallikilpailuissa ja kuudes Lontoon MM-kilpailuissa.
Lake sijoittui korkeushypyssä neljänneksi Birminghamin sisäratojen MM-kilpailuissa 2018. Hän saavutti samana vuonna hopeaa Gold Coastin Kansainyhteisön kisoissa tuloksella 193. Berliinin EM-kilpailuissa 2018 hän sijoittui seitsemänneksi ja Glasgow'n EM-hallikilpailuissa 2019 yhdeksänneksi. Hän oli Gävlen alle 23-vuotiaiden EM-kilpailuissa 2019 kuudes. Saman vuoden Dohan MM-kilpailuissa hän karsiutui loppukilpailusta. Hän karsiutui myös Toruńin EM-hallikilpailuissa 2021. Samana vuonna järjestetyissä Tokion olympialaisissa hän selviytyi loppukilpailuun, muttei osallistunut siihen jalkavamman vuoksi. Vuonna 2022 hän sijoittui neljänneksi Birminghamin Kansainyhteisön kisoissa ja seitsemänneksi Münchenin EM-kilpailuissa. Istanbulin EM-hallikilpailuissa 2023 hän sijoittui seitsemänneksi.
Henkilökohtaiset ennätykset

Lähteet: IAAF, Tilastopaja
200 metrin juoksu: 24,59 (2014)
800 metrin juoksu: 2.19,06 (2016)
100 metrin aitajuoksu: 14,25 (2014)
Korkeushyppy: 197 (2018)
Pituushyppy: 632 (2014)
Kuulantyöntö: 14,85 (2014)
Keihäänheitto: 41,93 (2017)
Seitsenottelu: 6148 (2014)
800 metrin juoksu: 2.18,53 (2016)
60 metrin aitajuoksu: 8,63 (2016)
Korkeushyppy: 199 NR (2023)
Pituushyppy: 613 (2015)
Kuulantyöntö: 13,91 (2015)
Viisiottelu: 4527 (2015)
Merpati Nusantara Airlinesin lento 8968

| Merpati Nusantara Airlinesin lennon 8968 onnettomuus |
| --- | --- |
 Merpati Nusantara Airlinesin Xian MA60.
Yhteenveto
Päivämäärä:  7. toukokuuta 2011
Onnettomuustyyppi:  mereensyöksy ylösvedon aikana, lentäjän virhe
Tapahtumapaikka:  Länsi-Papuan rannikko, lähestymislinjalla Kaimanan lentoasemalle.
Lähtöpaikka:   Sorongin lentoasema, Sorong, Indonesia
Määränpää:   Kaimanan lentoasema, Kaimana, Indonesia
Kuolleita:  25
Loukkaantuneita:  0
Eloonjääneitä:  0
Lentokone
Konetyyppi:  Xian MA60
Lentoyhtiö:  Merpati Nusantara Airlines
Rekisteritunnus:  PK-MZK
Matkustajia:  19
Miehistöä:  6
Merpati Nusantara Airlinesin lennon 8968 onnettomuus tapahtui 7. toukokuuta 2011 lähellä Kaimanan lentoasemaa, kun Merpati Nusantara Airlinesin Xian MA60 -tyyppinen matkustajakone syöksyi mereen kiitotien lähestymislinjalta. Sorongin lentoasemalta lähteneessä koneessa oli tapahtumahetkellä 19 matkustajaa ja kuusi miehistön jäsentä. Kaikki koneessa olleet menehtyivät. Kaikkien uhrien ruumiit löydettiin merestä.
Lentoreitti

Merpati Nusantara Airlines operoi säännöllistä reittiliikennettä Sorongin ja Kaimanan välillä. Kaupunkien välimatka on noin 405 kilometriä.
Lentokone

Onnettomuuskone oli kiinalaisvalmisteinen Xian MA60 -tyyppinen, ja se oli luovutettu yhtiölle lokakuussa 2010. Koneen rekisteri oli PK-MZK. Koneella oli ehditty lentää vain 615 tuntia ennen onnettomuutta ja lentosyklejä 764 kappaletta. Teknisiä ongelmia ei raportoitu koneen käyttöaikana.
Koneen oli valmistanut Xi'an Aircraft Industrial Corporation. Konetyypillä ei ollut onnettomuuden aikaan Yhdysvaltain ilmailuviranomaisten sertifiointia, mutta Indonesian viranomaiset eivät tätä edellyttäneet ja pitivät konetta lentokelpoisena.
Onnettomuus

Lentäjät olivat lähestymässä Kaimanan lentoasemaa noin kello 14:00 paikallista aikaa (05:00 UTC) huonossa säässä. Säätietojen mukaan näkyvyys oli alle 2 000 metriä ja sää oli sumuinen sekä sateinen. Noin 400-500 metriä ennen kiitotien kynnystä kone syöksyi mereen. Mereen syöksymisen jälkeen kone repeytyi osiin ja upposi noin 12 metrin syvyyteen. Viranomaisten lausuntojen mukaan kaikki koneessa olleet menehtyivät  onnettomuudessa.
Uhrit

Turmassa menehtyi 19 matkustajaa ja kuusi miehistön jäsentä. Indonesian liikenneministeriö ilmoitti aluksi uhreja olleen 27, mutta myöhemmin osoittautui, että koneessa olleet kaksi mekaanikkoa oli laskettu sekä matkustajiksi, että miehistön jäseniksi. Kaikkien onnettomuudessa menehtyneiden ruumiit nostettiin merestä.
Lehtitietojen mukaan koneessa oli miehistön lisäksi 16 aikuista, yksi lapsi ja kaksi vauvaikäistä matkustajaa.
Onnettomuustutkinta

Onnettomuuden syystä ei ole toistaiseksi varmaa tietoa. Huonoa säätä on epäilty turman aiheuttajaksi. Koneen mustat laatikot paikannettiin onnettomuutta seuranneena päivänä. Niiden nostaminen merestä osoittautui haastavaksi voimakkaiden merivirtojen vuoksi, ja koneen hylky piti ensin ankkuroida merenpohjaan. Merestä nostamisen jälkeen mustat laatikot lähetettiin Kiinaan purettavaksi, sillä ilmeni, että ne olivat tallentaneet tietonsa kiinaksi.
Reaktiot

Muutama päivä onnettomuuden jälkeen Merpati Nusantara Airlinesin toimitusjohtaja Sardjono Jhony Tjitrokusumo tarjoutui eroamaan, mikäli onnettomuus olisi lentoyhtiön syytä. Indonesian valtio määräsi yhtiötä tarkistamaan kaikki sen laivaston Xian MA60 -tyyppiset koneet.
15. toukokuuta Mustafa Abubakar, Indonesian valtionomistuksista vastaava ministeri, ilmoitti, että Merpati Nusantara Airlines voi edelleen saada valtiolta rahallista tukea onnettomuudesta huolimatta.
Aiheesta muualla

Matkustajakone syöksyi mereen Indonesiassa, 27 kuoli Helsingin Sanomat
Indonesia: 'No survivors' after plane crashes off Papua, BBC News
Kirja:Lento-onnettomuudet 2011
Kirjat ovat artikkelikokoelmia, jotka voidaan tulostaa tai ostaa painettuna kirjana.
← 2010  Vuoden 2011 lento-onnettomuudet ja vaaratilanteet  2012 →
| 0 | 1 | 2 |
| --- | --- | --- |
|  1.1. Kolavian lento 348  9.1. Iran Airin lento 277  24.1. Domodedovon lentokentän pommi-isku 2011  4.4. Yhdistyneiden kansakuntien lento 834  7.5. Merpati Nusantara Airlinesin lento 8968  |  18.5. Sol Líneas Aéreasin lento 5428  21.6. RusAirin lento 9605  8.7. Hewa Bora Airwaysin lento 952  11.7. Tomskavian lento 5007  26.7. Marokon kuninkaallisten ilmavoimien lento-onnettomuus 2011  |  7.9. Lokomotiv Jaroslavlin lento-onnettomuus  14.9. Angolan sotilaskoneturma 2011  16.9. Reno Air Racesin onnettomuus 2011  |
Morgan Parra

Parra Clemont Auvergnen harjoituksissa.
Morgan Jules Parra (s. 15. marraskuuta 1988 Metz) on ranskalainen rugbynpelaaja, joka pelaa kotimaansa pääsarjassa Clemont Auvergnen joukkueessa. Parran pelipaikkana on joko pelinavaaja (scrum half) tai pelinrakentaja (fly half).
Parra edusti maataan vuoden 2011 rugbyn maailmanmestaruuskilpailuissa, joissa Ranska eteni finaaliin asti. Hän joutui kuitenkin jättämään loppuottelun kesken saatuaan aivotärähdyksen kahdenkymmenen minuutin jälkeen.
Aiheesta muualla

Kuvia tai muita tiedostoja aiheesta Morgan Parra Wikimedia Commonsissa
Nafta

Nafta voi tarkoittaa seuraavia:
Pohjois-Amerikan vapaakauppasopimus, NAFTA (engl. North American Free Trade Agreement)
dieselöljy.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nafta”, voi hakea sivunnimihaulla, laajalla sivunnimihaulla tai tekstihaulla.
Meksikon Grand Prix 2022

|  Meksikon Grand Prix 2022  |
| --- | --- |
 20. osakilpailu 22 osakilpailusta kaudella 2022. 

Päivämäärä:  30. lokakuuta 2022
Rata:  Autódromo Hermanos Rodríguez
Sijainti:  México, Meksiko
Ratatyyppi:  Moottorirata
Radan pituus:  4,304 km
Kilpailun pituus:  71 kierrosta, 305,354 km
Sää:   Puolipilvinen
Paalupaikka
Kuljettaja:   Max Verstappen   (Red Bull Racing)
Paaluaika:  1.17,775
Palkintokoroke
Voittaja:   Max Verstappen   (Red Bull Racing)
Toinen:   Lewis Hamilton   (Mercedes)
Kolmas:   Sergio Pérez   (Red Bull Racing)
Nopein kierros
Kuljettaja:   George Russell   (Mercedes)
Kierrosaika:  1.20,153 (kierroksella 71)
Meksikon Grand Prix 2022 (virallisesti Formula 1 Gran Premio de la Ciudad de México 2022 eli Méxicon Grand Prix 2022) oli Formula 1 -kauden 2022 20. osakilpailu, joka ajettiin 30. lokakuuta Autódromo Hermanos Rodríguezin moottoriradalla Méxicossa Meksikossa.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 28. lokakuuta | 13:00–14:00 | 21:00–22:00 | 1. vapaat harjoitukset |  |  |  |  |
| 28. lokakuuta | 16:00–17:30 | 00:00–01:30 | 2. vapaat harjoitukset |  |  |  |  |
| 29. lokakuuta | 12:00–13:00 | 20:00–21:00 | 3. vapaat harjoitukset |  |  |  |  |
| 29. lokakuuta | 15:00–16:00 | 23:00–00:00 | Aika-ajot |  |  |  |  |
| 30. lokakuuta | 14:00–16:00 | 22:00–00:00 | Kilpailu |  |  |  |  |
Vapaat harjoitukset

Ensimmäisissä vapaissa harjoituksissa ajoi viisi testikuljettajaa, kun Jack Doohan testasi Esteban Oconin Alpinea, Liam Lawson ajoi Yuki Tsunodan AlphaTauria, Logan Sargeant korvasi Alexander Albonin Williamsilla, Nyck de Vries sai George Russellin Mercedeksen ja Haasin testikuljettaja Pietro Fittipaldi ajoi Kevin Magnussenin autolla. Kuljettajista Doohanin ja Fittipaldin harjoitukset päättyivät aikaisemmin autojensa voimayksikkövian vuoksi (Fittipaldi aiheutti samalla punaiset liput radalle) ja Lawson puolestaan aiheutti harjoituksissa punaiset liput auton pysähdyttyä radalle. Testikuljettajien lisäksi myös varsinaisilla kuljettajilla oli teknisiä vaikeuksia. Red Bullin Max Verstappen pyörähti avauskierrostensa aikana. McLarenin Daniel Ricciardo kärsi harjoitusten aikana autonsa jarruviasta, minkä vuoksi hän vietti paljon aikaa varikolla. Alfa Romeon Zhou Guanyun auto puolestaan pysähtyi varikkosuoran päätyyn. Ensimmäisten vapaiden harjoitusten nopein oli Ferrarin Carlos Sainz ennen tallikaveriaan Charles Leclerciä ja Red Bullin Sergio Péreziä.
Toisissa vapaissa harjoituksissa kuljettajat keskittyivät testaamaan rengastoimittaja Pirellin valmistamia renkaita kautta 2023 varten. Tekniset viat jatkuivat myös toisissa vapaissa harjoituksissa, kun Zhoun auto pysähtyi radan varteen ja Albonin autoa jouduttiin korjaamaan voimayksikkövian vuoksi. Merkittävin kolaritilanne tapahtui Leclercin osalta, kun hän menetti autonsa hallinnan, kolaroi mutkissa 7 ja 8 ja hän aiheutti radalle punaiset liput korjaustöiden ajaksi. Toisten vapaiden harjoitusten nopein oli Russell, Tsunoda oli toinen ja Ocon kolmas.
Kolmansissa vapaissa harjoituksissa kuljettajat tekivät pieniä ajovirheitä. Verstappenilla oli vaikeuksia autonsa kanssa radan ensimmäisellä sektorilla aikakierrostensa aikana. Aston Martinin Lance Stroll sai sakon varikon ylinopeudesta, AlphaTaurin Pierre Gasly ajoi nurmikolle ja Haasin Mick Schumacher pyörähti, mutta Schumacher ei osunut ratavalleihin. Russell oli myös kolmansien vapaiden harjoitusten nopein ennen tallikaveriaan Lewis Hamiltonia ja Verstappenia.
Aika-ajot

Aika-ajojen ensimmäisessä osiossa sadepilvet pysyivät poissa radalta, vaikka sateen riski oli suuri. Nopeimmasta kierrosajasta käytiin taistelua Red Bullin, Ferrarin ja Mercedeksen kuljettajien välillä. Leclerc ja Hamilton ajoivat nopeita kierrosaikoja, kun Verstappenin vaikeutena oli yliohjautuminen ensimmäisissä mutkissa. Myös Alfa Romeon Valtteri Bottas ajoi Ferrarin vauhtia vastaavia kierrosaikoja, mitkä riittivät jatkoon. Sen sijaan Schumacher ja Aston Martinin Sebastian Vettel karsiutuivat jatkosta, kun heidän kierrosaikojaan hylättiin ratarajojen ylittämisen vuoksi. Schumacher ja Vettel ajoivat myös saman kierrosajan.
Aika-ajojen toisessa osiossa Hamilton aloitti osion nopealla kierrosajalla, mutta Russellilla oli vaikeuksia jarrujensa kanssa ja hän teki renkaita kuluttavia lukkojarrutuksia. Bottas jatkoi nopeita kierrosaikojaan ollen osion kuudenneksi nopein. Leclercillä oli vaikeuksia ajaa hyviä kierrosaikoja ajovirheiden vuoksi, mutta hän pääsi osiosta jatkoon.
Aika-ajojen kolmannessa osiossa Mercedeksen kuljettajilla oli vaikeuksia, kun Hamilton ylitti ratarajat nopealla aikakierroksellaan, ja myös Russellin kierrosaika hylättiin ratarajojen vuoksi. Teknisen vian vuoksi Leclerc ei pystynyt taistelemaan paalupaikasta ja hän putosi sekä Sainzin että Bottaksen taakse seitsemänneksi. Verstappen ajoi paalupaikalle ennen Russellia ja Hamiltonia.
Kilpailu

Kilpailun lähdössä Verstappen piti kärkipaikkansa, mutta Hamilton ohitti Russellin ja myöhemmin myös Pérez onnistui ohitusyrityksessään kotiyleisönsä antaman tuen kannustamana. Bottas putosi lähdössä pari sijoitusta taaksepäin. Lähtötilanteen rauhoituttua Hamilton yritti ohittaa Verstappenia ja hän pystyi ajamaan tämän kiinni sekunnin etäisyydelle, mutta Hamilton joutui samalla olemaan varovainen autonsa jäähdytyksen kanssa ohuessa ilmanalassa.
Ferrarin osalta kilpailu muuttui yksitoikkoiseksi, kun Sainz ja Leclerc eivät pysyneet mukana Red Bullin ja Mercedeksen vauhdissa. Jälkijoukoissa puolestaan Gasly ja Stroll kävivät kaksintaisteluaan, mikä päättyi kierroksella 14 Gaslyn työnnettyä Strollia radan ulkopuolelle ja tuomaristo antoi hänelle teostaan viiden sekunnin aikarangaistuksen.
Kilpailun edetessä Verstappen alkoi olla huolissaan renkaidensa kestämisestä, koska hän koki pidon puutetta. Tallikaveri Pérez teki varikkopysähdyksensä ensimmäisenä kärkikuljettajista kierroksella 24, mutta renkaanvaihdon aikaiset ongelmat pitkittivät varikkopysähdyksen kestoa ja hän putosi väliaikaisesti Ferrarin kuljettajien taakse ennen kuin hän ohitti kaksikon tuoreemmilla renkaillaan. Red Bullin taktiikan vuoksi Mercedes yritti ajattaa kuljettajiaan kovemmalla rengasseoksella, koska talli katsoi niiden olevan parempi vaihtoehto kilpailun lopussa. Red Bullin renkaat kuitenkin kestivät odotettua paremmin, jolloin Mercedeksen kovempi rengasvalinta ei tuonut Hamiltonille ja Russellille mitään hyötyä voittotaisteluun.
Keskijoukon osalta Alpinen Ocon ja Fernando Alonso sekä McLaren Lando Norris ohittivat Bottaksen, joka putosi pistesijoitusten ulkopuolelle, kunnes Alonso joutui keskeyttämään kilpailunsa moottorivikaan. Kierroksella 51 Ricciardo kolaroi Tsunodan kanssa, minkä seurauksena Tsunoda keskeytti kilpailun ja Ricciardolle annettiin kymmenen sekunnin aikarangaistus. Tästä huolimatta Ricciardo nousi tuoreen rengasseoksensa avulla lopulta pistesijoituksille seitsemänneksi. Verstappen ajoi kilpailun voittoon, Hamilton oli toinen ja Pérez kolmas.
Tulokset > Aika-ajot

| Sija | Numero | Kuljettaja | Valmistaja | Osiot> Q1 | Osiot> Q2 | Osiot> Q3 | Lähtöruutu |
| --- | --- | --- | --- | --- | --- | --- | --- |
| 1 | 1 |  Max Verstappen | Red Bull Racing-RBPT | 1.19,222 | 1.18,566 | 1.17,775 | 1 |
| 2 | 63 |  George Russell | Mercedes | 1.19,583 | 1.18,565 | 1.18,079 | 2 |
| 3 | 44 |  Lewis Hamilton | Mercedes | 1.19,169 | 1.18,552 | 1.18,084 | 3 |
| 4 | 11 |  Sergio Pérez | Red Bull Racing-RBPT | 1.19,706 | 1.18,615 | 1.18,128 | 4 |
| 5 | 55 |  Carlos Sainz | Ferrari | 1.19,566 | 1.18,560 | 1.18,351 | 5 |
| 6 | 77 |  Valtteri Bottas | Alfa Romeo-Ferrari | 1.19,523 | 1.18,762 | 1.18,401 | 6 |
| 7 | 16 |  Charles Leclerc | Ferrari | 1.19,505 | 1.19,109 | 1.18,555 | 7 |
| 8 | 4 |  Lando Norris | McLaren-Mercedes | 1.19,857 | 1.19,119 | 1.18,721 | 8 |
| 9 | 14 |  Fernando Alonso | Alpine-Renault | 1.20,006 | 1.19,272 | 1.18,939 | 9 |
| 10 | 31 |  Esteban Ocon | Alpine-Renault | 1.19,945 | 1.19,081 | 1.19,010 | 10 |
| 11 | 3 |  Daniel Ricciardo | McLaren-Mercedes | 1.20,279 | 1.19,325 |  | 11 |
| 12 | 24 |  Zhou Guanyu | Alfa Romeo-Ferrari | 1.20,283 | 1.19,476 |  | 12 |
| 13 | 22 |  Yuki Tsunoda | AlphaTauri-RBPT | 1.19,907 | 1.19,589 |  | 13 |
| 14 | 10 |  Pierre Gasly | AlphaTauri-RBPT | 1.20,256 | 1.19,672 |  | 14 |
| 15 | 20 |  Kevin Magnussen | Haas-Ferrari | 1.20,293 | 1.19,833 |  | 19 |
| 16 | 47 |  Mick Schumacher | Haas-Ferrari | 1.20,419 |  |  | 15 |
| 17 | 5 |  Sebastian Vettel | Aston Martin Aramco-Mercedes | 1.20,419 |  |  | 16 |
| 18 | 18 |  Lance Stroll | Aston Martin Aramco-Mercedes | 1.20,520 |  |  | 20 |
| 19 | 23 |  Alexander Albon | Williams-Mercedes | 1.20,859 |  |  | 17 |
| 20 | 6 |  Nicholas Latifi | Williams-Mercedes | 1.21,167 |  |  | 18 |
107 % aika: 1.24,710
Lähteet:
Tulokset > Kilpailu

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 1 |  Max Verstappen | Red Bull Racing-RBPT | 71 | 1:38.36,729 | 1 | 25 |
| 2. | 44 |  Lewis Hamilton | Mercedes | 71 | +15,186 | 3 | 18 |
| 3. | 11 |  Sergio Pérez | Red Bull Racing-RBPT | 71 | +18,097 | 4 | 15 |
| 4. | 63 |  George Russell | Mercedes | 71 | +49,431 | 2 | 12+1 |
| 5. | 55 |  Carlos Sainz | Ferrari | 71 | +58,123 | 5 | 10 |
| 6. | 16 |  Charles Leclerc | Ferrari | 71 | +1.08,774 | 7 | 8 |
| 7. | 3 |  Daniel Ricciardo | McLaren-Mercedes | 70 | +1 kierros | 11 | 6 |
| 8. | 31 |  Esteban Ocon | Alpine-Renault | 70 | +1 kierros | 10 | 4 |
| 9. | 4 |  Lando Norris | McLaren-Mercedes | 70 | +1 kierros | 8 | 2 |
| 10. | 77 |  Valtteri Bottas | Alfa Romeo-Ferrari | 70 | +1 kierros | 6 | 1 |
| 11. | 10 |  Pierre Gasly | AlphaTauri-RBPT | 70 | +1 kierros | 14 |  |
| 12. | 23 |  Alexander Albon | Williams-Mercedes | 70 | +1 kierros | 17 |  |
| 13. | 24 |  Zhou Guanyu | Alfa Romeo-Ferrari | 70 | +1 kierros | 12 |  |
| 14. | 5 |  Sebastian Vettel | Aston Martin Aramco-Mercedes | 70 | +1 kierros | 16 |  |
| 15. | 18 |  Lance Stroll | Aston Martin Aramco-Mercedes | 70 | +1 kierros | 20 |  |
| 16. | 47 |  Mick Schumacher | Haas-Ferrari | 70 | +1 kierros | 15 |  |
| 17. | 20 |  Kevin Magnussen | Haas-Ferrari | 70 | +1 kierros | 19 |  |
| 18. | 6 |  Nicholas Latifi | Williams-Mercedes | 69 | +2 kierrosta | 18 |  |
| 19. | 14 |  Fernando Alonso | Alpine-Renault | 63 | Moottori | 9 |  |
| Kesk. | 22 |  Yuki Tsunoda | AlphaTauri-RBPT | 50 | Kolarivauriot (Ricciardo) | 13 |  |
Nopein kierros:  George Russell (Mercedes) 1.20,153 (kierroksella 71).
Lähteet:
Muuta

Sebastian Vettel ajoi osakilpailussa erikoisväritteisellä kypärällä, koska hän halusi kunnioittaa Yhdysvaltain osakilpailuviikonlopun aikana kuolleen Red Bullin omistajan Dietrich Mateschitzin muistoa.
Red Bull ja Aston Martin pääsivät sopuun FIA:n kanssa kulukattosopimuskiistassa ja heitä rangaistiin rahasakoilla.
Morgan Rose

| Morgan Rose |
| --- | --- |

Henkilötiedot
Syntynyt: 13. joulukuuta 1968 (ikä 55) Atlanta, Georgia
Siviilisääty:  Eronnut, 3 lasta
Aiheesta muualla
Kotisivu
Morgan Rose (s. 13. joulukuuta 1968) on atlantalainen heavy-muusikko, joka on tullut tunnetuksi heavy metal -yhtye Sevendustin rumpalina.
Rose muutti 24-vuotiaana Atlantaan Yhdysvaltoihin, missä hän tutustui Vinnie Hornsbyyn, jonka kanssa he perustivat yhdessä vuoden 1992 lopulla Sevendustin.
Soittimet ja välineet

Pearl Masterworks Series Drums & Zildjian Cymbals:
Drums — Black Sparkle Finish All shells are 6-ply, 2 Inner Plies Maple/4 Outer Plies Mahogany
10 × 9" Tom
12 × 10" Tom
14 × 14" Floor Tom
16 × 16" Floor Tom
20 × 18" Bass Drum
14 × 5" Snare or 14 × 5" Ultra Cast snare drum
10 × 6" Snare (additional)
8 × 6" Concert Tom
8 × 8" Concert Tom
Cymbals — Zildjian
14" 14" A Quick Beat Hi-Hats
22" A Ping Ride Ride
20" Zz3  Custom Medium Crash
19" Z Custom Rock Crash
18" Z Custom Medium Crash
19" K Custom Hybrid China
14" K Mini China
11" K Custom Hybrid Splash
9" K Custom Hybrid Splash
9.5" Zil-Bel
6" Zil-Bel
Hardware — Pearl
B1000 Boom Cymbal Stand (x9)
C1000 Straight Cymbal Stand (x2)
T2000 Double Tom Stand (x2)
TC1000 Tom/Cymbal Stand (x4)
H1000 Hi-Hat Stand
S2000 Snare Stand
P2002C Double Pedal
CLH1000 Closed Hi-Hat
D2000 Throne
PPS37 perc. holder (x4)